google/wiki40b huggingface dataset:
कन्हैयालाल माणिकलाल मुंशी

कन्हैयालाल माणिकलाल मुंशी (२९ दिसंबर, १८८७ - ८ फरवरी, १९७१) भारत के स्वतंत्रता संग्राम सेनानी, राजनेता, गुजराती एवं हिन्दी के ख्यातिनाम साहित्यकार तथा शिक्षाविद थे। उन्होने भारतीय विद्या भवन की स्थापना की।

परिचय

कन्हैयालाल मुंशी का जन्म भड़ौच, गुजरात के उच्च सुशिक्षित भागर्व ब्राह्मण परिवार में हुआ था। एक प्रतिभावान विद्यार्थी के तौर पर मुंशी ने कानून की पढ़ाई की। विधि स्नातक के पश्चात उन्होंने मुंबई में वकालत की। एक पत्रकार के रूप में भी वे सफल रहे। गांधी जी के साथ १९१५ में यंग इंडिया के सह-संपादक बने। कई अन्य मासिक पत्रिकाओं का संपादन किया। उन्होंने गुजराती साहित्य परिषद में प्रमुख स्थान पाया और अपने कुछ मित्रों के साथ १९३८ के अंत में भारतीय विद्या भवन की स्थापना की। वे हिन्दी में ऐतिहासिक और पौराणिक उपन्यास व कहानी लेखक के रूप में तो प्रसिद्ध हैं ही, उन्होंने प्रेमचंद के साथ हंस का संपादन दायित्व भी संभाला। १९५२ से १९५७ तक वे उत्तर प्रदेश के राज्यपाल रहे। वकील, मंत्री, कुलपति और राज्यपाल जैसे प्रमुख पदों पर कार्य करते हुए भी उन्होंने ५० से अधिक पुस्तकें लिखीं। इनमें उपन्यास, कहानी, नाटक, इतिहास, ललित कलाएँ आदि विषय शामिल हैं। १९५६ में उन्होंने अखिल भारतीय साहित्य सम्मेलन की अध्यक्षता भी की।
कन्हैयालाल जी स्वतंत्राता सेनानी थे, बंबई प्रांत और केन्द्रीय मंत्रिमंडल में मंत्री थे, राज्यपाल रहे, अधिवक्ता थे, लेकिन उनका नाम सर्वोपरि भारतीय विद्या भवन के संस्थापक के रूप में ख्यात है। 7 नवंबर, 1938 को भारतीय विद्या भवन की स्थापना के समय उन्होंने एक ऐसे स्वप्न की चर्चा की थी जिसका प्रतिफल यह भा.वि.भ. होता- यह स्वप्न था वैसे केन्द्र की स्थापना का, ‘जहाँ इस देश का प्राचीन ज्ञान और आधुनिक बौद्धिक आकांक्षाएँ मिलकर एक नए साहित्य, नए इतिहास और नई संस्कृति को जन्म दे सकें।’ कन्हैयालाल जी जड़ता के विरोधी और नवीनता के पोषक थे। उनकी नजर में ‘भारतीय संस्कृति कोई जड़ वस्तु नहीं थी।’ वे भारतीय संस्कृति को ‘चिंतन का एक सतत प्रवाह’ मानते थे। वे इस विचार के पोषक थे कि अपनी जड़ों से जुड़े रहकर भी हमें बाहर की हवा का निषेध नहीं करना चाहिए। वे अपनी लेखनी में भी सांस्कृतिक पुनर्जागरण की बात कहते रहते थे।
वे गुजराती और अँग्रेजी के अच्छे लेखक थे, लेकिन राष्ट्रीय हित में हमेशा हिंदी के पक्षधर रहे। उन्होंने ‘हंस’ पत्रिका के संपादन में प्रेमचंद का सहयोग किया। वे राष्ट्रीय शिक्षा के समर्थक थे। वे पश्चिमी शिक्षा के अंधानुकरण का विरोध करते थे। मंत्री के रूप में उनका एक महत्वपूर्ण कार्य रहा - वन महोत्सव आरंभ करना। वृक्षारोपण के प्रति वे काफी गंभीर थे। मुन्शी जी वस्तुतः और मूलतः भारतीय संस्कृति के दूत थे। सांस्कृतिक एकीकरण के बिना उनकी नजर में किसी भी सामाजिक-राजनीतिक कार्यक्रम का कोई महत्व नहीं था।
एयर अरबिया

इतिहास

एयर अरबिया में यह पहला कम किराया एयरलाइन है, जो कि डॉ॰ सुल्तान बिन मोहम्मद अल क्वसीमी, शारजाह के शासक और संयुक्त अरब अमीरात की सुप्रीम काउंसिल के सदस्य द्वारा जारी एक अमिरी डिक्री द्वारा ३ फ़रवरी २००३ को स्थापित किया गया था। इस एयरलाइन ने २८ अक्टूबर २००३ को शारजाह, संयुक्त अरब अमीरात से बहरीन अंतरराष्ट्रीय हवाई अड्डे तक पहली उड़ान का अभियान शुरू कर दिया। एयरलाइन के पहले वर्ष से हि कारोबार में लाभदायक था। साल २००७ के शुरू में ही इसके शेयर में ५५% के लिए एक आरंभिक सार्वजनिक पेशकश शुरू कर दी गयी।

मुख्यालय

इस्का मुख्यालय शारजाह अंतरराष्ट्रीय हवाई अड्डे की संपत्ति पर, शारजाह हवाई अड्डे फ्रेट केंद्र में है| हवाई अड्डा, केंद्रीय दुबई से १५ किलोमीटर दूर (९.३ मील) पर है।

संयुक्त उद्यम

एयर अरबिया ने तीन अंतरराष्ट्रीय ठिकानों पर संयुक्त उपक्रम बनाया है| यह निम्नलिखित देशों में थे या अभी भी जेवी एयरलाइनें वहाँ आधारित है।

मिस्र

एयर अरबिया ईजिप्त (२०१० से अब तक): ९ सितंबर २००९ को, एयर अरबिया ईजिप्त ने मिस्र कि यात्रा और पर्यटन कंपनी ट्रावको ग्रूप के साथ एक संयुक्त उद्यम कि घोषणा की जो की अलेक्जेंड्रिया मिस्र में आधारित है। एयरलाइन १ जून २०१० शुरुआत वाणिज्यिक उड़ानों के साथ, २२ मई २०१० को अपने संचालन लाइसेंस प्राप्त किया। एयरलाइन को १ जून २०१० में अपना संचालन लाइसेंस प्राप्त किया और अप्नी शुरुआत वाणिज्यिक उड़ानों के साथ, २२ मई २०१० को किया। मिस्र में बेड़े में तीन विमान, दो अनुसूचित सेवा में और एक यूरोप से लाल सागर तक चार्टर यातायात ले जाने के लिये हैं।

जॉर्डन

एयर अरबिया जॉर्डन (टीबीए): ७ जून २० १० को, एयर अरबिया ने तन्ताश ग्रूप, अम्मान, जॉर्डन के साथ एक समझौते पर हस्ताक्षर किया और एयर अरबिया जॉर्डन को अम्मान, जॉर्डन में आधारित बना दिया. प्रस्तावित एयरलाइन यूरोप, मध्य पूर्व और उत्तरी अफ्रीका के लिए क्वीन आलिया अंतरराष्ट्रीय हवाई अड्डे से उड़ानें संचालित किया गये।. १४ जून २०११ को एयरलाइन ने क्षेत्रीय अशांति के और ईंधन लागत बढ़ते जाने के कारण  देश में एक केंद्र स्थापित करने की योजना में देरी होने की घोषणा कर दी।

मोरक्को

एयर अरबिया मोर्को (२००९ से अब तक): एयर अरबिया, मोरक्को के निवेशकों के साथ मोरक्को के सबसे बड़े शहर, कैसाब्लांका में एक संयुक्त उद्यम में एयर अरबिया मोर्को को माध्यमिक बेस के रूप में स्थापित किया। ६ मई २००९ को परिचालन शुरू किया और यूरोप और अफ्रीका में छाने लगे| मोर्को बेड़े में चार विमान मुख्य रूप से यूरोपीय गंतव्यों की सेवा में हैं।

नेपाल

फ्लाई यटी (२००७-२००८): २००७ में, एयर अरबिया एशिया और मध्य पूर्व की सेवा करने के लिए नेपाल की राजधानी काठमांडू में एक बेस खोला और यटी एयरलाइंस के साथ एक संयुक्त उद्यम समझौते पर हस्ताक्षर कर फ्लाई यटी नामक एक कम लागत वाहक कि स्थापना कर अंतरराष्ट्रीय स्थलों के लिए सेवा प्रदान कर दी। अनिश्चित राजनीतिक और आर्थिक नेपाल में मौजूदा स्थिति और स्थानीय सरकार के समर्थन की कमी के कारण, फ्लाई यटी को २००८ में निलंबित कर दिया गया।

स्थल

मुख्य लेख: एयर अरबिया स्थलों
फ़रवरी २० १४ से, एयर अरबिया नवीनतम कायिरो, मिस्र के साथ साथ, मध्य पूर्व, उत्तरी अफ्रीका, एशिया और यूरोप भर में ९० हवाई अड्डों में कार्य करता है।
रेड आर्मी गुट

यह विश्व का एक प्रमुख आतंकवादी और उग्रवादी संगठन हैं |
शनि मंदिर, इंदौर

अहिल्या नगरी इंदौर में शनिदेव का प्राचीन व चमत्कारिक मंदिर जूनी इंदौर में स्थित है।

कथा

इस मंदिर के बारे में एक कथा प्रचलित है कि मंदिर के स्थान पर लगभग 300 वर्ष पूर्व एक 20 फुट ऊँचा टीला था, जहाँ वर्तमान पुजारी के पूर्वज पंडित गोपालदास तिवारी आकर ठहरे।
एक रात शनिदेव ने पंडित गोपालदास को स्वप्न में दर्शन देकर कहा कि उनकी एक प्रतिमा उस टीले के अंदर दबी हुई है। शनिदेव ने पंडित गोपालदास को टीला खोदकर प्रतिमा बाहर निकालने का आदेश दिया। जब पंडित गोपालदास ने उनसे कहा कि वे दृष्टिहीन होने से इस कार्य में असमर्थ हैं, तो शनिदेव उनसे बोले- 'अपनी आँखें खोलो, अब तुम सब कुछ देख सकोगे।'
आँखें खोलने पर पंडित गोपालदास ने पाया कि उनका अंधत्व दूर हो गया है और वे सबकुछ साफ-साफ देख सकते हैं। दृष्टि पाने के बाद पंडितजी ने टीले को खोदना शुरू किया। उनकी आँखें ठीक होने की वजह से अन्य लोगों को भी उनके स्वप्न की बात पर यकीन हो गया तथा वे खुदाई में उनकी मदद करने लगे।

स्थापना

पूरा टीला खोदने पर पंडितजी का स्वप्न सच साबित हुआ तथा उसमें से शनिदेव की एक प्रतिमा निकली। बाहर निकालकर उसकी स्थापना की गई। यही प्रतिमा आज इस मंदिर में स्थापित है। इस प्रतिमा के एक और चमत्कार की कथा प्रसिद्ध है। कहा जाता है कि शनिदेव की प्रतिमा पहले वर्तमान में मंदिर में स्थापित भगवान राम की प्रतिमा के स्थान पर थी।
एक शनिचरी अमावस्या पर यह प्रतिमा स्वतः अपना स्थान बदलकर इसके वर्तमान स्थान पर आ गई। तब से शनिदेव की पूजा उसी स्थान पर हो रही है और यह श्रद्धालुओं की पुरातन आस्था का केंद्र बन गया है।

इंदौर के मंदिर में शनि जयंती

हर वर्ष शनि जयंती पर इस मंदिर में उत्सव मनाया जाता है। इस उत्सव के दौरान भारत के प्रसिद्ध संगीतकार अपने संगीत की प्रस्तुति द्वारा शनिदेव के प्रति श्रद्धा प्रकट करते हैं। इनमें पं॰ भीमसेन जोशी तो हैं ही साथ ही प्रसिद्ध गजल गायक अहमद हुसैन-मोहम्मद हुसैन, मोहन वीणा वादक पं॰ विश्वमोहन भट्ट, वीणा वादिका राधिका उमड़ेकर, रघुनाथ फड़के, डॉ॰ प्रभा अत्रे आदिकलाकारों का नाम भी शामिल है।
फारुख इंजीनियर

फारुख इंजीनियर (अंग्रेज़ी: Farokh Maneksha Engineer)  (जन्म २५ फ़रवरी १९३८ ,मुम्बई) एक पूर्व भारतीय पारसी क्रिकेट खिलाड़ी है इन्होंने अपने टेस्ट कैरियर में भारतीय क्रिकेट टीम के लिए कुल ४६ मैच खेले थे। इंजीनियर प्रथम श्रेणी क्रिकेट मुम्बई क्रिकेट टीम के लिए खेलते थे।
फारुख इंजीनियर ने अपनी पढ़ाई पोडार कॉलेज माटुंगा से पूर्ण की थी।
इन्होंने अपने टेस्ट क्रिकेट कैरियर की शुरुआत १ दिसम्बर १९६१ को इंग्लैंड क्रिकेट टीम के खिलाफ की थी जबकि अंतिम टेस्ट मैच २३ जनवरी १९७५ को वेस्टइंडीज क्रिकेट टीम के खिलाफ की थी ,तथा वनडे कैरियर की शुरुआत १३ जुलाई १९७४ को इंग्लैंड के खिलाफ खेला था और अंतिम वनडे मैच १४ जून १९७५ को न्यूजीलैंड क्रिकेट टीम के खिलाफ खेला था।
फारुख इंजीनियर ने अपने टेस्ट कैरियर में कुल ४६ मैचों में २६११ रन बनाए थे और वनडे में ५ मैचों ११४ रन बनाए।
नलिन कुमार कटील

नलिन कुमार कटील भारतीय जनता पार्टी से संबंधित भारतीय राजनीतिज्ञ हैं। वे २००९ में हुए आमचुनाव में कर्नाटक के दक्षिण कन्नड़ चुनाव क्षेत्र से १५ वीं लोकसभा के लिए सदस्य निर्वाचित हुए हैं।
२९०५ ईसा पूर्व

२९०५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९०५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
महिलाओं के अधिकार

महिलाओं के अधिकार, वह अधिकार है जो प्रत्येक महिला या बालिका का विश्वव्यापी समाजों में पहचाना हुआ जन्मसिद्ध अधिकार या हक है। १९वीं सदी में महिला हक संग्राम और २०वीं सदी में फेमिनिस्ट आंदोलन का यह आधार रहा है। कई देशों में यह हक कानूनी तौर पर, अंदरूनी समाज द्वारा या लोगों के व्यवहार में लागू होता है तो कई देशों में यह प्रचलित नहीं है। कई देशों में व्यापक तौर पर मानवाधिकार का दावा निहित इतिहासिक और परम्परागत झुकाव के नाम पर महिलाओं और बालिकाओ का हक पुरुषों और बालकों के पक्ष में दे दिया जाता है। 
महिलाओं के अधिकार के विषय मे कुछ हक अखंडता और स्वायत्तता शारीरिक करने की आजादी, यौन हिंसा से मुक्ति; मत देने की आजादी; सार्वजनिक पद धारण करने की आजादी; कानूनी कारोबार में प्रवेश करने की आजादी;पारिवारिक कानून में बराबर हक; काम करने की आजादी और समान वेतन की प्राप्ति; प्रजनन अधिकारों की स्वतंत्रता; शिक्षा प्राप्ति का अधिकार।

इतिहास

प्राचीन काल में महिलाओं की स्थिति व्यवहारिक जीवन में पुरुषों की तुलना में श्रॅष्ठ रही ही हैं शास्त्रों में उनका दर्जा भी उच्च रहा। सन् 700 के बाद भारत मे महिलाओं की स्थिति मुस्लिम आततायियो के कारण दिन प्रतिदिन दयनीय होती गई।  नाइजेरिया अका संस्कृति में महिला अपने बल पर शिकार करती थी। ईजिप्त मे क्लियोपेतरा जैसी प्रसिद्ध महिला शासक एक और उदाहरण के रूप में प्रस्तुत की जाती हैं।

चीन:

शाही चीन में, "तीन ओबिदियेन्शेस्" के अनुसार बेटियों को अपने बाप-दादा की आज्ञा का पाल, पत्नियों को अपने पति और विधवाओं को अपने बेटों की आज्ञा का पालन करने के लिए प्रोत्साहित किया जाता था। फूट बाईंदिंग रिवाज के कराण चीन मे महिलाओं की स्थिति दयनीय रही। १९१२ में चीनी सरकार ने इस रिवाज की समाप्ति की। १९५० में नई विवाह के कानून की मदद से विवाह की कानूनी उम्र पुरुषों के लिए २० और महिलाओं के लिए १८ घोषित की गई।

यूनान

राजनीतिक और समान अधिकार में कमी होने के बावजूद यूनानी महिलाओं को काफी आजादी प्राप्त थी। आरकाइक एज के पश्चात महिलाओं की स्थिति बद से बदतर होती चली गई। लिंग अलगाव जैसे कानून को उत्पन्न किया गया। अरिस्तोतल जैसे दार्शनिक ने दास के साथ महिलाओं की तुलना की निंदा की परंतु वह पत्नियों को बाजार से खरीदकर लाने की वस्तु समझता था। यौन समतावाद को मजबूत दार्शनिक आधार पर प्राचीन ग्रीस में जगह दी गई थी।
मुमताज़ भुट्टो

मुमताज़ अली खान भुट्टो (28 नवंबर 1933 ई।) घड़ी ख़दाबख़श, जिला लरकाना जुल्फिकार अली भुट्टो के चचेरे भाई थे। 1 मई 1972 से 20 दिसंबर 1972 तक वे सिंध प्रांत के आठवें मुख्यमंत्री रहे थे। उनका संबंध पूर्वतः, राजनीतिक दल पाकिस्तान पीपल्स पार्टी से था और उसके शीर्ष नेताओं में से थे लेकिन अब वे अपनी राजनीतिक दल सिंध नेशनल फ्रंट के नेतृत्व करते हैं वे एक केंद्रीय मंत्री एवं सिंध के पूर्व राज्यपाल भी रह चुके है।
होगर पर्वत

टिबेस्टी पर्वत अल्जीरिया, अफ्रीका में स्थित एक पर्वत है। यह ज्वालामुखी पर्वत है।
गोपाल चतुर्वेदी

गोपाल चतुर्वेदी (१५ अगस्त १९४२) हिंदी के एक लेखक और व्यंग्यकार हैं। वे भारतीय रेल सेवा के अधिकारी भी रह चुके हैं और वर्तमान में स्वतंत्र लेखन कर रहे हैं। चतुर्वेदी की रचनायें प्रतिष्ठित प्रकाशनों द्वारा छापी गयी हैं और उनके लेख, व्यंग्य और अन्य रचनायें कई पत्र-पत्रिकाओं में छपती रही हैं। चतुर्वेदी को उत्तर प्रदेश सरकार द्वारा "यश भारती" और केन्द्रीय हिंदी संस्थान द्वारा "सुब्रमण्यम भारती पुरस्कार" से सम्मानित किया जा चुका है।

जीवन

गोपाल चतुर्वेदी का जन्म उत्तर प्रदेश के लखनऊ शहर में १५ अगस्त १९४२ को हुआ। इनकी प्रारंभिक शिक्षा सिंधिया स्कूल, ग्वालियर में हुयी। चतुर्वेदी ने इलाहाबाद विश्वविद्यालय से अंग्रेजी विषय में परास्नातक की उपाधि प्राप्त की और तत्पश्चात उनका चयन प्रतिष्ठित "भारतीय रेल सेवा" के अधिकारी के रूप में हो गया। वर्ष १९६५ से १९९३ तक रेल व भारत सरकार के कई मंत्रालयों में उच्च पदों पर इन्होने काम किया।

लेखन

चतुर्वेदी गद्य एवं पद्य दोनों विधाओं में रचनायें करते हैं। विद्यार्थी जीवन में ही इन्होने लेखन की शुरूआत की थी। आज इन्हें हिंदी के एक प्रमुख व्यंग्यकार के रूप में पहचाना जाता है। एक ज़माने में हिंदी भाषा की सुप्रसिद्ध साहित्यिक पत्रिका "सारिका" में इनके व्यंग्य लेख कॉलम प्रकाशित होते थे। बाद में इंडिया टुडे में कॉलम लिखते रहे हैं और पत्रिका साहित्य अमृत के प्रकाशन के पहले अंक से ही इनका कॉलम इसमें प्रकाशित हो रहा है।
रिचर्ड अबेग

रिचार्ड अबेग (१८६९-१९१०) ब्रेस्लाव में प्रोफेसर तथा प्रसिद्ध वैज्ञानिक थे। इनका जन्म डेनज़िग तथा प्रशिक्षण बर्लिन में हुआ था। थोड़ी आयु से ही वैज्ञानिक कार्यों में इनकी बहुत रुचि थी और अपने घर में इन्होंने एक छोटी सी प्रयोगशाला भी बना ली थी, जिसको इनकी माँ, रासायनिक पदार्थो की दुर्गध के कारण, पसंद नहीं करती थी। आगे चलकर बड़े-बड़े वैज्ञानिकों, जैसे ओस्टवाल्ड तथा अर्रहिनियस, के संपर्क में आने का इनको अवसर मिला। इन्होंने अपनी सैनिक शिक्षा के अवसर पर गुब्बारे की उड़ान में भाग लेते रहे; इसी में इन्हें अपनी जान भी गँवानी पड़ी।
भौतिक रसायन के कई विषयों पर इन्होंने अनुसंधान किया। अबेग विख्यात लेखक भी थे। ये 'हैंडबुक डर एनार्गैनिशेन् केमी' तथा 'साइट्सश्रिफ़्ट फ़ूर इलेक्ट्रोकेमी' नामक पत्रिका के संपादक थे।
स्वराज पार्टी

स्वराज पार्टी पराधीन भारत के स्वतंत्रता संग्राम के समय बना एक राजनैतिक दल था। यह दल भारतीयों के लिये अधिक स्व-शासन तथा राजनीतिक स्वतंत्रता की प्राप्ति के लिये कार्य कर रहा था। भारतीय भाषाओं में स्वराज का अर्थ है "अपना राज्य"।
सुनील कुमार बर्नवाल

'सुनील कुमार वर्णवाल भारतीय प्रशासनिक सेवा के अधिकारी हैं एवं झारखंड में पूर्वी सिंहभूम जिले के उपायुक्त हैं जिसका मुख्यालय जमशेदपुर में है।
यूजीन फ़ामा

यूजीन फ़ामा एक अर्थशास्त्री हैं जिन्हें "पूंजी के मूल्यों के लिए आनुभाविक विश्लेषण" पर शोध के लिए पीटन हान्सेन और रॉबर्ट शिलर के साथ संयुक्त रूप से२०१३ के अर्थशास्त्र में नोबेल पुरस्कार से सम्मानित किया गया।
आश्विन कृष्ण चतुर्दशी

आश्विन कृष्ण चतुर्दशी भारतीय पंचांग  के अनुसार सातवें माह की उनतीसवी तिथि है, वर्षान्त में अभी १५१ तिथियाँ अवशिष्ट हैं।
फाल्गुन शुक्ल एकादशी

फाल्गुन शुक्ल एकादशी भारतीय पंचांग  के अनुसार बारहवें माह की ग्यारहवी तिथि है, वर्षान्त में अभी १९ तिथियाँ अवशिष्ट हैं।
धनबाद राजभाषा संदेश

नगर राजभाषा कार्यान्वयन समिति धनबाद द्वारा प्रत्येक छमाही में प्रकाशित की जाने वाली पत्रिका "धनबाद राजभाषा संदेश" राजभाषा हिन्दी को ऊंचाइयों तक पहुँचाने के उद्देश्य से प्रकाशित की जाती है। प्रत्येक छमाही में समिति की बैठक के अवसर पर पत्रिका का विमोचन गृह मंत्रालय के अधिकारियों की मौजूदगी में किया जाता है। इस पत्रिका के संपादक श्री दिलीप कुमार सिंंह, सचिव, नगर राजभाषा कार्यान्वयन समिति धनबाद हैं ।  
पत्रिका के नवीनतम अंक पढ़ने के लिए निम्नलिखित लिंक पर जाएं- 
https://www.hindionnet.com/p/blog-page_6.html
मराठी विश्वकोश

मराठी विश्वकोश महाराष्ट्र सरकार की खास पहल द्वारा मराठी भाषा में निर्मित 'एन्सायक्लोपीडिया ब्रिटानिका' की तरह एक ज्ञानकोश है।
मुद्रित स्वरूप में इस विश्वकोश को प्रकाशित करने का कार्य 'महाराष्ट्र राज्य विश्वकोश निर्मिती मंडल' द्वारा सन १९६० में आरम्भ किया गया। अक्टूबर २०१२ तक मराठी विश्वकोश के १८ खंड प्रकाशित किये जा चुके है। योजना के अनुसार इस विश्वकोश के दो और काया खंड प्रकाशित किये जायेंगे। उसके बाद प्रतिशब्द संग्रह, सूची संग्रह और मानचित्र संग्रह भी प्रकाशित किये जायेंगे।

इतिहास

मराठी भाषा का पहला ज्ञानकोश श्रीधर व्यंकटेश केतकर जी द्वारा प्रकाशित'महाराष्ट्रीय ज्ञानकोश' था जिसका प्रथम खण्ड १९२१ में में प्रकाशित हुआ। जनवरी, 1916 में ही वस्तुत: केतकर जी ने मराठी ज्ञानकोश के महान्‌ साहित्यिक अनुष्ठान का औपचारिक रूप से आरंभ किया। उन्हें इसे पाँच वर्ष में प्रकाशित करने की आशा थी किंतु वास्तव में केवल पहला खंड ही सन्‌ 1921 में निकल सका और इक्कीसवाँ खंड (अनुक्रमणिका) 1929 में प्रकाशित हुआ। 1916 से 1929 तक का 13-14 वर्ष का समय केतकर के लिए असाधारण दौड़ धूपवाली सक्रियता का था, क्योंकि उन्हें एक साथ ही ज्ञानकोश के संपादक, व्यवस्थापक, मुद्रक, प्रकाशक, यहाँ तक कि स्थान स्थान पर जाकर उसके ग्राहक बनाने का भी कार्य करना पड़ता था।
वज्रादित्य

वज्रादित्य कश्मीर के कार्कोट राजवंश का राजा।
आवर्त सारणी

समूह एवं आवर्त

तत्वों के परमाणु भार के वृद्धि क्रम में क्रमबद्ध करने पर क्षैतिज कतारें प्राप्त होती हैं जिन्हें 'आवर्त' कहते हैं। आवर्त नियम के अनुसार तत्वों को परमाणु भार के वृद्धि क्रम में क्षैतिज कतारों में सजाने पर सामन गुण वाले तत्व एक ही उर्ध्वाधर कालम में उपस्थित रहते हैं, इन्हें 'वर्ग' (ग्रुप) कहते हैं।
आवर्त सारणी के उर्ध्व कतारों को 'समूह' या 'वर्ग' कहा जाता है। तत्वों के वर्गीकरण की दृष्टि से समूहों को सबसे महत्वपूर्ण माना जाता है। कुछ समूहों में, तत्व समान गुण दर्शाते हैं। इन समूहों के नाम क्षारीय तत्व, क्षारीय पार्थिव धातु, हैलोजेन, निक्टोजेन, चाल्कोजेन और अक्रिय गैस। आवर्त सारणी के क्षैतिज कतारों को आवर्त कहते हैं। हालांकि तत्वों के वर्गीकरण में समूह अधिक महत्वपूर्ण माने जाते हैं, फिर आवर्त सारणी में कई स्थल ऐसे होते हैं जहां आवर्त का महत्व अधिक हो जाता है। उदाहरण के रूप में डी-ब्लॉक या संक्रमण धातुओं और एफ-ब्लॉक को लिया जा सकता है।

आधुनिक आवर्त सारणी की प्रमुख विशेषताएँ

आधुनिक आवर्त सारणी को आवर्त सारणी का दीर्घ रूप भी कहते हैं। इसमें 18 वर्ग (ग्रुप) तथा 7 आवर्त (पिरियड) हैं।
अभिषेक मलिक

अभिनय

यह दिल्ली विश्वविद्यालय में पढ़े और 2009 में मिस्टर दिल्ली का शीर्षक प्राप्त किया। इसके बाद वे छल शह और मात नामक एक धारावाहिक में एक समान मुख्य भूमिका में कार्य किया। लेकिन उनका इस धारावाहिक में जो पात्र था, वह बाद के कहानी में जिस प्रकार का होता है वह उन्हे पसंद नहीं आता और वे इस धारावाहिक को छोड़ देते हैं। इसके बाद 2013 में दिल की नज़र से खूबसूरत में राहुल की भूमिका में सोनी पर नज़र आए।
थोमस ओडोयो

थोमस ओडोयो कीनिया के राष्ट्रिय क्रिकेट दल का एक सदस्य है।
खेल पत्रकारिता

खेल पत्रकारिता (स्पोर्ट्स जर्नलिज्म) लेखन का एक रूप है जो खेल के विषय और घटनाओं पर रिपोर्ट करता है। यह खेल के घटनाओं और एथलीटों के बारे में लिखने का अभ्यास और व्यवसाय है। खेल पत्रकारिता मीडिया संगठन के मुख्य वर्गों में से एक है। कुछ समय पहले, इस रूप के पत्रकारिता को बहुत अधिक महत्व नहीं दिया गया था, लेकिन अब इसकी गति लगातार बढ़ रही है।
वेदमती शैली

वेदमती शैली छत्तीसगढ़ की प्रसिद्ध नृत्य-नाट्य पंडवानी की एक शैली का नाम है। वेदमती शैली का आधार है शास्त्र। खड़ी भाषा में सबलसिंह चौहान के महाभारत, जो पद्यरुप में हैं। वेदमती शैली के गायक गायिक वीरासन पर बैठकर पंडवानी गायन करते है। श्री झाडूराम देवांगन, जिसके बारे में निरंजन महावर का वक्तव्य है "महाभारत के शांति पर्व को प्रस्तुत करनेवाले निसंदेह वे सर्वश्रेष्ठ कलाकार है।" एवं पुनाराम निषाद तथा पंचूराम रेवाराम पुरुष कलाकारों में है जो वेदमती शैली के अपनाये है। महिला कलाकारों में है लक्ष्मी बाई एवं अन्य कलाकर।
अंतर्राष्ट्रीय प्रतिबंध

अंतर्राष्ट्रीय प्रतिबंध (International sanctions) किसी देश, क्षेत्र या संगठन के सम्बन्ध में किसी अन्य देश, संगठन या मित्रपक्ष द्वारा लिये गये ऐसे राजनैतिक या आर्थिक निर्णय होते हैं  जिनके अन्तर्गत उनकी कुछ आर्थिक, व्यापारिक, कूटनीतिक, सांस्कृतिक या अन्य गतिविधियों पर रोक लगा दी जाती है। अक्सर इन प्रतिबंधों का ध्येय किसी सुरक्षा, राजनैतिक या अर्थिक लक्ष्य की प्राप्ति होता है। मसलन अपार्थाइड काल में दक्षिण अफ़्रीका पर अंतर्राष्ट्रीय खेलों में हिस्सा लेने पर प्रतिबंध लगा हुआ था, ताकि वहाँ के नस्लवाद सत्ताधारी लोग स्वयं को विश्व में अकेला महसूस करें और उनका मनोबल कमज़ोर हो।
रॉबर्ट श्लागिंटवाईट

रॉबर्ट श्लागिंटवाईट​ (Robert Schlagintweit, जन्म: २४ अक्टूबर १८३३, देहांत: ६ जून १८८५) एक जर्मन खोजयात्री था जिसने १९वीं सदी में ब्रिटिश ईस्ट इण्डिया कम्पनी के लिए मध्य एशिया में कई यात्राएँ करीं और अपने संयुक्त राज्य अमेरिका के दौरों के बारे में भी लिखा।

जीवनी

रॉबर्ट श्लागिंटवाईट जर्मनी के म्यूनिख़ शहर के श्लागिंटवाईट परिवार के पाँच भाइयों में से चौथा भाई था। उसने छोटी उम्र में ही अपने दो बड़े भाइयों - हर्मन (Hermann) और एडोल्फ़ (Adolf) के साथ ऐल्प्स पहाड़ों का भ्रमण करना और उसपर लिखना शुरू कर दिया। इन तीनों ने मिलकर १८५४ में अपनी छानबीन का ब्यौरा 'ऐल्प्स के भौतिक भूगोल और भूविज्ञान पर नए अध्ययन' (Neue Untersuchungen über die physikalische Geographie und Geologie der Alpen) नामक कृति में प्रकाशित किया।
१८५४ में अलेक्जेण्डर वॉन हम्बोल्ट की सिफ़ारिश पर ईस्ट इण्डिया कम्पनी ने हर्मन, एडोल्फ़ और रॉबर्ट को भारतीय उपमहाद्वीप में अपने क़ब्ज़े वाले क्षेत्रों पर विज्ञानिक अनुसन्धान करने के लिए नौकरी पर रख लिया और विशेषकर पृथ्वी के चुम्बकीय क्षेत्र पर छानबीन करने का ज़िम्मा दिया। उन्होंने अगले तीन सालों में दक्षिण भारत के दक्खन पठार और फिर हिमालय, काराकोरम और कुनलुन पर्वतों का दौरा किया। हर्मन और रॉबर्ट कुनलुन शृंखला पार करने वाले पहले यूरोपीय लोग थे।
इसके बाद रॉबर्ट यूरोप वापस चला गया और १८६३ में जर्मनी के गीसन विश्वविद्यालय (Gießen University) में भूगोल का प्रोफ़ेसर बन गया। १८६७ से १८७० तक उसने संयुक्त राज्य अमेरिका के कई दौरे किये। पहले उसने बोस्टन के लॉवेल संसथान (Lowell Institute) में 'पर्वतीय एशिया की पहाड़ियाँ और भौतिक भूगोल' पर १२ भाषण दिए और फिर पूरे देश का भ्रमण किया, जिसमें प्रशांत महासागर के तटवर्ती क्षेत्रों का दौरा भी सम्मिलित था। बाद में उसने जर्मन भाषा में अमेरिका पर कई किताबें लिखी जिनमें 'अमेरिका के प्रशांत रेलमार्ग', 'कैलिफ़ोर्निया', 'मोरमोन' और 'पश्चिमी अमेरिका की प्रेरी' शामिल हैं।
बीदरी

इतिहास

स्थानिय परंपरा के अनुसार वारांगल के काकतिया राजा ने भगवान शिव का मन्दिर तेरहवी सदी के मध्य मे बनवाया था। जो शहर धीरे धीरे बड़ा हुआ और बिदर नाम से जाना जाने लगा। १३४७ ईसवी मे गुलबर्ग का पहला ग्रामिन भमन शाह गंगू जो कि अलाउद्दीन बहमन शाह के नाम से प्रसिद था, ने बीदर विजय प्राप्त की थी।

विधि

बीदरी को कांस धातू से बनाई जाती है और इसके अन्दर जस्ता और मिश्र धातु का उपयोग भी किया जाता है। कोई भी कलाकृति बनाने से पूर्च उस पर नमूना अथवा डिज़ाइन बनाया जाता है। इसके बाद चाहे वह फूलदान हो अथवा बक्सा आदि उसे एक अड्डे पर बिठाया जाता है। इसके साथ ही कलाकार चाँदी अथवा सोने के तारों से फूल-पत्तियों के डिज़ाइनों पर तार जमाता चला जाता है। बीदरी का उत्पाद बन जाने के बाद उस पर तेल की परत लगाई जाती है जिस से उसका रंग गहरा हो जाता है जिस से उस उत्पाद पर चमक आ जाती है और वह उत्पाद काले और चमकीले रंग का दिखता है।
२२०२ ईसा पूर्व

२२०२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२०२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
लिथियम अल्युमिनियम हाइड्राइड

लिथियम अल्युमिनियम हाइड्राइड एक अकार्बनिक यौगिक है।
ध्यान चंद स्टेडियम

यह एक प्रमुख खेल का मैदान हैं |

स्थिति/स्थान -----झांसी ,उत्तरप्रदेश

== प्रमुख आयोजिक खेल --} क्रिकेट
कम्फैंग फेट प्रान्त

नामोत्पत्ति

थाई भाषा में "कम्फैंग" का अर्थ "दिवार" होता है और "फेट" की उत्पत्ति संस्कृत के "वच्र" शब्द से हुई है जो यहाँ हीरे (रत्न) का अर्थ रखता है। "कम्फैंग फेट" का अर्थ "हीरे की दीवार" होता है।
स्टिबिन

स्टिबिन एक अकार्बनिक यौगिक है।
सुनीता नारायण

हरित विकास की समर्थक

पर्यावरणविद और राजनीतिक कार्यकर्ता सुनीता नारायण समाज की हरित विकास की समर्थक हैं। वे मानती हैं कि वातावरण में फैलती अशुद्धता प्रकृति और वातावरण की होती दुर्दशा से सब से ज्यादा नुक्सान महिलाओं, बच्चों और गरीबों को होता है। उन का यह भी मानना है कि वातावरण की सुरक्षा के लिये जागरूकता फैलाने की जिम्मेदारी महिलाएं ज्यादा सफलतापूर्वक उठा सकती हैं। उन की इस कथनी का उदहारण वे खुद हैं। दशकों से वे पर्यावरण और समाज की मूलभूत समस्याओं के लिये जागरूकता फैलाने का काम कर रही हैं। वर्ष 2001 में उन्हें इसी संस्थान का निदेशन बना दिया गया था। उन्होंने समाज के उत्थान के लिये पानी से जुडी समस्याओं, प्रकृति और वातावरण से जुड़े मुद्दों आदि पर काम किया है।
1990 के शुरूआती दिनों में उन्होंने कई वैश्विक पर्यावरण मुद्दों पर गहन शोध और वकालत करना शुरू कर दिया। वर्ष 1985 से ही वे कई पत्रपत्रिकाओं में लिख कर जागरूकता फैलाने के काम में लगी रहीं।
उन के बेहतरीन कार्यों के प्रतिफल में वर्ष 2005 में उन्हें भारत सरकार द्वारा पदमश्री से सम्मानित किया गया। इसी वर्ष उन्हें स्टाकहोम वाटर प्राइज और वर्ष 2004 में मीडिया फाउंडेशन चमेली देवी अवार्ड प्रदान किया गया। अपने कार्यों से मिले इन अवार्डों से संतुष्ट होकर उन्होंने इस ओर काम करना छोड़ा नहीं, न ही उन्होंने इस ओर कोई सुस्ती बरी। उन की जागरूकता अभियान का दायरा प्रतिवर्ष बढ़ता ही रहा है। वे पर्यावरण से जुड़े मुद्दों के अलावा नक्सलवाद, राजनीतिक भ्रष्टाचार, बाघ व पेड़ संरक्षण और अन्य सामाजिक विषयों पर अपने विचार व्यक्त करने लगी हैं। इस के लिये उन्होंने प्रिंट मीडिया का सहारा लिया है। देश के ज्यादातर पढ़े जाने वाले अखबारों में उन के कालम थोड़े-थोड़े अंतराल पर आते रहते हैं। उन का मानना है कि जागरूकता फैलाने के लिये किसी सशक्त माध्यम का इस्तेमाल होना चाहिए। जो आम लोगों तक आप की बात पहुंचा सके।
इतनी ख़ास होने पर भी जब आप सुनीता को सामने से देखेंगे तो उन्हें सादे विचार और व्यवहार के साथ शालीन कपड़ों और चेहरे पर तेज आभा के साथ पाएंगे। उन का व्यक्तित्व न केवन उन के लगभग 100 कर्मचारियों वाले संस्थान सेंटर फॉर साइंस एंड एन्वायरमेंट के लोगों के लिये प्रेरणास्त्रोत है बल्कि युवा पीढी और महिलाओं के लिए उन का सम्पूर्ण अस्तित्व प्रेरणादायक है।